
Αριθ. Φ.21038/2628/92 (1) 

Άδεια απόκτησης της ιθαγένειας των Μπαχαμών. 

Ο ΥΠΟΥΡΓΟΣ ΕΣΩΤΕΡΙΚΩΝ 
Με την Φ.21038/2628/92/23.4.1992 απόφαση του Υπουργού 
Εσωτερικών, που εκδόθηκε μετά από σύμφωνη γνωμοδότηση του Συμ¬ 
βουλίου Ιθαγένειας, η οποία διατυπώθηκε στην 1198/30.3.1992 συ¬ 
νεδρία του, έγιναν αποδεκτές οι από 3.2.1992 αιτήσεις των: Αναργύ¬ 
ρου Κ. Μπερδάνη του Κων/νου και Ελένης Ορφανού του Κων/νου συζ. 
Δημ. Μπερδάνη, για χορήγηση άδειας απόκτησης της ιθαγένειας των 
Μπαχαμών, σύμφωνα με τις διατάξεις του άρθρου 14 του Κώδικα Ελ¬ 
ληνικής ιθαγένειας. 

Αθήνα, 23 Απριλίου 1992 
Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

-♦- 

Αριθ. Φ.21300/3354/92 κ.ά. (2) 

Απώλεια Ελληνικής ιθαγένειας λόγω εκπτώσεως. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ.21300/3354/23.4.1992 απόφαση του Υπουργού 
Εσωτερικών, που εκδόθηκε μετά από σύμφωνη γνωμοδότηση του Συμ¬ 
βουλίου Ιθαγένειας, η οποία διατυπώθηκε στην 1198/30.3.92 συνε¬ 
δρία, κηρύσσεται έκπτωτος της Ελληνικής ιθαγένειας ο Στέφανος Ιωαν- 
νίδης του Ευαγγέλου, σύμφωνα με τις διατάξεις του άρθρου 20 παρ. Ιγ’ 
του Ν.Δ. 3370/1955. 

Με την αριθ. Φ.21784/4247/92/4.5.1992 απόφαση του Υπουρ¬ 
γού Εσωτερικών, που εκδόθηκε μετά από σύμφωνη γνωμοδότηση του 
Συμβουλίου Ιθαγένειας, η οποία διατυπώθηκε στην 1198/30.3.92 συ¬ 
νεδρία, κηρύσσεται έκπτωτος της Ελληνικής ιθαγένειας ο Ευάγγελος 
Μαυρόπουλος του Παντελή, σύμφωνα με τις διατάξεις του άρθρου 20 
παρ. 1γ του Ν.Δ. 3370/1955. 

Αθήνα, 23 Απριλίου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

- + - 

Αριθ. Φ. 12521/3344/92 κ.ά. (3) 

Άδεια απόκτησης Γερμανικής ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την Φ.12521/3344/92/4.5.1992 απόφαση του Υπουργού, 

που εκδόθηκε μετά από σύμφωνη γνωμοδότηση του Συμβουλίου Ιθαγέ¬ 
νειας, η οποία διατυπώθηκε στην 1198/30.3.1992 συνεδρία του έγινε 
αποδεκτή η από 30.6.1991 αίτηση του Αθανασίου ΒΟΥΒΑΛΑ του Γε¬ 
ωργίου, για χορήγηση άδειας απόκτησης της Γερμανικής ιθαγένειας, 
σύμφωνα με τις διατάξεις του άρθρου 14 του Κώδικα Ελληνικής ιθαγέ¬ 
νειας. 

Με την αριθ. Φ.21574/3884/92 όμοια με την ίδια παραπάνω χρο¬ 
νολογία, που εκδόθηκε μετά από σύμφωνη γνωμοδότηση του Συμβου¬ 
λίου Ιθαγένειας, η οποία διατυπώθηκε στην 1198/30.3.1992 συνε¬ 
δρία του, έγινε αποδεκτή η από 20.12.1991 αίτηση της Βαΐτσας ΠΙ- 
ΠΕΚΗ του Κων/νου, για χορήγηση άδειας απόκτησης της Γερμανικής 
ιθαγένειας, σύμφωνα με τις διατάξεις του άρθρου 14 του Κώδικα Ελλη¬ 
νικής Ιθαγένειας. 

Αθήνα, 4 Μαΐου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

- +- 

Αριθ. 8951/Β1159 (4) 

Ανάθεση στη Γ.Γ. ΕΣΥΕ εργασίας σχετικά με τη διενέργεια έρευνας επί 

των προϊόντων και υπηρεσιών που περιλαμβάνονται στην κατανά¬ 
λωση των νοικοκυριών. 

Ο ΥΠΟΥΡΓΟΣ ΕΘΙΜΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ», 224/86 «περί συστάσεως 
Γ.Γ. ΕΣΥΕ» και 532/91 «περί οργανισμού Γ.Γ. ΕΣΥΕ». 

β. Του Ν. 992/79 «περί οργανώσεως των Διοικητικών Υπηρεσιών 
δια την εφαρμογήν της Συνθήκης Προσχωρήσεως της Ελλάδος εις τας 
Ευρωπαϊκός Κοινότητας και ρυθμίσεως συναφών θεσμικών και οργα¬ 
νωτικών θεμάτων». 

γ. Του Ν. 1558/85 «περί κυβερνήσεως και κυβερνητικών οργά¬ 
νων». 

2. Το συμβόλαιο αριθ. 1325017/13.11.91 μεταξύ της Γ.Γ. ΕΣΥΕ 
και της Στατιστικής Υπηρεσίας των Ευρωπαϊκών Κοινοτήτων (Ε11- 
ΚΟδΤΑΤ). 

3. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας υπ’ αριθ. Υ 1687/17.2.92, με θέμα: «Καθορισμός αρ¬ 
μοδιοτήτων των Υφυπουργών Εθνικής Οικονομίας», όπως τροποποιή¬ 
θηκε με την υπ’ αριθ. Υ 1723/30.3.92 όμοια απόφαση. 

4. Τη σχετική εισήγηση Η-544/6.5.92 του Τμήματος Χονδρικών 
Τιμών και Ειδικών Τιμαρίθμων της Δ/νσης Οικονομικών Δεικτών της 
Γ.Γ. ΕΣΥΕ, αποφασίζουμε: 

1. Εγκρίνουμε και αναθέτουμε στη Δ/νση Οικονομικών Δεικτών της 
Γ.Γ. ΕΣΥΕ τη διενέργεια έρευνας επί των προϊόντων και υπηρεσιών που 
περιλαμβάνονται στην κατανάλωση των νοικοκυριών. 

2. Η έρευνα αυτή αποσκοπεί στη συγκέντρωση των στοιχείων εκεί¬ 
νων που απαιτούνται για τη μελέτη και τον υπολογισμό από τη ΕΙΙ- 
Κ05ΤΑΤ των ισοτιμιών των αγοραστικών δυνάμεων μεταξύ των Κρα- 
τών-Μελών και θα ολοκληρωθεί τον Οκτώβριο του 1992. 

3. Η όλη εργασία θα γίνει από υπαλλήλους της Γ.Γ. ΕΣΥΕ, μονίμους 
και επί συμβάσει, με απασχόλησή τους πέραν του κανονικού ωραρίου 
και εκτός ημερών εργασίας των Δημοσίων Υπηρεσιών (Σαββατοκύ¬ 
ριακα και αργίες). 

4. Η έναρξη των εργασιών στο πλαίσιο της έρευνας θα γίνει από της 
κοινοποιήσεως της παρούσας αποφάσεως. 

5. Η δαπάνη για τη διενέργεια της έρευνας και την εξαγωγή των 
αποτελεσμάτων θα βαρύνει τον προϋπολογισμό της Γ.Γ. ΕΣΥΕ - φο¬ 
ρέας 13-150, Κ.Α.Ε. 5354 - (η έρευνα χρηματοδοτείται εξ ολοκλήρου 
από την Κοινότητα). 

6. Εξουσιοδοτούμε το Γενικό Γραμματέα ΕΣΥΕ για όλες τις ανα¬ 
γκαίες ενέργειες (επιλογή και ορισμό του κατάλληλου προσωπικού, 
ανάθεση των σχετικών επιμέρους εργασιών, χρονική κατανομή των ερ¬ 
γασιών, κ.λπ.) που απαιτούνται για την πραγματοποίηση της έρευνας 
και την έγκαιρη διαβίβαση των αποτελεσμάτων της στη Στατιστική 
Υπηρεσία των Ευρωπαϊκών Κοινοτήτων. 

7. Ο καθορισμός της αμοιβής εκείνων που θα απασχοληθούν στην εν 


λόγω έρευνα θα γίνει με κοινή απόφαση των Υπουργών Εθνικής Οικο¬ 
νομίας και Οικονομικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαΐου 1992 

Ο ΥΦΥΠΟΥΡΓΟΣ 

Κ. ΔΟΥΣΗΣ 
-♦- 

Αριθ, 1040134/419/0006Α (5) 

Αντικατάσταση μέλους του Δ.Σ. της Επιτροπής Ολυμπίων και Κληρο¬ 
δοτημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 2 και 3 του Α.Ν. 1920/39 «Περί τροποποίησης, συ¬ 
μπλήρωσης και κωδικοποίησης των διατάξεων περί διοίκησης της υπό 
του Ευαγγέλη Ζάππα καταλειφθείσης εις το έθνος περιουσίας». 

2. Την Κ 9601/2801/8.6.1987 κοινή απόφαση των Υπουργών 
Συντονισμού και Οικονομικών περί καθορισμού του αριθμού των μελών 
της από του άρθρου 3 του Α.Ν. 1920/39 προβλεπόμενης Επιτροπής 
Ολυμπίων και Κληροδοτημάτων (ΦΕΚ 391 Β/67). 

3. Την 1073979/1763/0006Β'/22.10.1990 κοινή απόφαση των 
Υπουργών Προεδρίας της Κυβέρνησης και Οικονομικών «Επανακαθο¬ 
ρισμός της συγκρότησης της Επιτροπής Ολυμπίων και Κληροδοτημά¬ 
των» (ΦΕΚ 693 Β/5.11.90). 

4. Την αριθμ. 1070227/1164/0006Α/29.7.91 απόφαση του 
Υπουργού Οικονομικών «Διορισμός μελών της Επιτροπής Ολυμπίων 
και Κληροδοτημάτων» (ΦΕΚ 593 Β'/30.7.91 και ΦΕΚ 752 Β'/ 
17.9.91). 

5. Την από 17.3.92 αίτηση του μέλους του Διοικητικού Συμβουλίου 
της Επιτροπής Ολυμπίων και Κληροδοτημάτων Νικολάου Γαλέτα, με 
την οποία ζητά την απαλλαγή του από τα καθήκοντά του ως συμβού¬ 
λου, αποφασίζουμε: 

1. Αντικαθιστούμε το υπό στοιχείο (στ) μέλος της Επιτροπής Ολυ¬ 
μπίων και Κληροδοτημάτων Νικόλαο Γαλέτα, υπάλληλο ΕΤΕΒΑ και 
διορίζουμε στην θέση του τον Παντελή Ζάπα. 

2. Ο ανωτέρω διορίζεται για το υπόλοιπο της θητείας του Διοικητι¬ 
κού Συμβουλίου της Επιτροπής Ολυμπίων και Κληροδοτημάτων. 

3. Κατά τα λοιπά ισχύει η αριθμ. 1070227/1164/0006Α'/ 
29.7.91 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαΐου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 1039620/484/0006Α (6) 

Τροποποίηση απόφασης συγκρότησης ομάδας Εργασίας για την εναρ¬ 
μόνιση του ενιαίου κοινοτικού συστήματος ΦΠΑ ενόψει της κατάρ¬ 
γησης των φορολογικών συνόρων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 89 και 128 του Π.Δ. 284/88 «Οργανισμός Υπουργείου 
Οικονομικών», όπως τροποποιήθηκε και ισχύει σήμερα. 

2. Τις διατάξεις του άρθρου 34 του Ν. 1914/1990 και της παρα¬ 
γράφου 5 του άρθρου 105 του Ν. 1892/90. 

3. Τις αριθμ. 1005757/81/0006Α720.1.92, 1020813/254/ 
0006Α728.2.92 και 1032222/400/0006Α78.4.92 αποφάσεις 
μας. 

4. Το αριθμ. Δ547/37/22.4.92 έγγραφο της Δ/νσης Τελωνειακών 
Οικονομικών Συστημάτων (Δ 18). 

5. Την αριθμ. 1092170/1378/0006Α715.10.91 απόφαση μετα¬ 
βίβασης εξουσίας να υπογράφει «Με εντολή Υπουργού» στον Γενικό Δ/ 
ντή Διοικητικής Υποστήριξης, αποφασίζουμε: 

Α. Τροποποιούμε την αριθμ. 1005757/81/0006Α720.1.92 από¬ 
φαση συγκρότησης Ομάδας Εργασίας για την εναρμόνιση του ενιαίου 
κοινοτικού συστήματος ΦΠΑ ενόψει της κατάργησης των φορολογικών 
συνόρων, όπως αυτή τροποποιήθηκε με την αριθμ. 1020813/254/ 
0006Α'/28.2.92 και την 1032222/400/0006Α78.4.92 απόφασή 
μας και αντικαθιστούμε το τακτικό μέλος αυτής Ειρήνη Γιαννοπούλου, 

Α/ΠΕ Τελωνειακών, υπάλληλο της 18ης Δ/νσης Τελωνειακών Οικο¬ 
νομικών Συστημάτων, με την Φωτεινή Γκουτσαρίδου, Α/ΠΕ Τελω¬ 
νειακών, που υπηρετεί στην ίδια Διεύθυνση. 

Β. Κατά τα λοιπά ισχύει η αριθμ. 1005757/81/0006Α’/20.1.92 
απόφασή μας όπως αυτή τροποποιήθηκε με τις αριθμ. 1020813/254/ 
0006Ά/28.2.92 και 1032222/400/0006Ά/8.4.92 αποφάσεις 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

-♦- 

Αριθ. 9822 (7) 

Χορήγηση άδειας ίδρυσης και λειτουργίας Ερασιτεχνικής Σχολής Χο¬ 
ρού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου Πολιτισμού 
και Επιστημών». 

2. Το Ν. 1158/91 «Περί οργανώσεως και διοικήσεως Σχολών Ανω- 
τέρας Καλλιτεχνικής Εκπαιδεύσεως κ.λπ.»(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του Ν.Π.Δ.Δ. με την 
επωνυμία “Άρμα Θέσπιδος” και άλλες διατάξεις» (ΦΕΚ 47/Α/ 
14.4.1983. 

4. Το Π.Δ. 457/83 «Ίδρυση και λειτουργία Ερασιτεχνικών Σχολών 
Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/Β/91) 
απόφασή μας με θέμα: «Μεταβίβαση αρμοδιοτήτων Υπουργού και δι¬ 
καιώματος υπογραφής με εντολή Υπουργού» στον Γενικό Γραμματέα, 
Γενικούς Διευθυντές και στους Προϊσταμένους Διευθύνσεων, Τμημάτων 
και Γραφείων της Κεντρικής Υπηρεσίας του Υπουργείου Πολιτι¬ 
σμού». 

6. Αίτηση της Βαρβάρας Παπαδοπούλου και τα συνοδεύοντα αυτή 
δικαιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 του Ν. 
1158/91, όπως τούτο τροποποιήθηκε μεταγενέστερα με την αρ. 
2436/15.1.1985 (ΦΕΚ 31/Β/85) κοινή απόφαση των Υπουργών 
Προεδρίας της Κυβέρνησης και Πολιτισμού και Επιστημών, αποφασί¬ 
ζουμε: 

1. Χορηγούμε στη Βαρβάρα Παπαδοπούλου άδεια ίδρυσης και λει¬ 
τουργίας Ερασιτεχνικής Σχολής Χορού με την επωνυμία «Ερασιτεχνική 
Σχολή Χορού Βαρβάρας Παπαδοπούλου» και έδρα λειτουργίας το επί 
της οδού Γράμμου 4 κτίριο στην Καλλιθέα. 

2. Η έναρξη λειτουργίας της Σχολής ορίζεται από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Απριλίου 1992 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΑΟΣ 
-♦- 

Αριθ. ΚΑΤΕΧΝ/Α/19712 (8) 

Άρση αδειών ίδρυσης και λειτουργίας παραρτημάτων του Ελληνικού 

Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση καε Κυβερνητικά όργανα». 

2. Το Π.Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσικών ιδρυμά¬ 
των». 

4. Την αριθ. ΥΠΙΙΟ/ΓΝΟΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογραφής “Με 
εντολή Υπουργού” στους Γεν. Γραμματείς, Γεν. Δ/ντές και Προϊσταμέ¬ 
νους των Δ/νσεων Τμημάτων και Γραφείων της Κ.Υ. του ΥΠΠΟ» 
(ΦΕΚ 987/Β/28.11.91). 


5. Την αριθ. 98/16.4.92 αίτηση του Ελληνικού Ωδείου, αποφασί¬ 
ζουμε: 

Αίρουμε κατόπιν αιτήσεως του Ελληνικού Ωδείου της άδειας ίδρυσης 
και λειτουργίας των κάτωθι παρ/των αυτού: 

1. Παράρτημα Αχαρνών (Κοδριγκτώνος, αρ. 40) 

2. Παράρτημα Κολιάτσου (Πατησίων, αρ. 223) 

3. Παράρτημα Χαλανδρίου (Ύδρας αρ. 10) 

4. Παράρτημα Παπάγου (Αργυροκάστρου, αρ. 42) 

5. Παράρτημα Πρεβέζης 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Μαΐου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΑΟΣ 

-ψ- 

Αριθ. 7004/6/1δ (9) 

Κατάργηση απόφασης μεταβίβασης του δικαιώματος υπογραφής «Με 

εντολή Προϊσταμένου Κλάδου Διοικητικής Υποστήριξης στο Διευθυ¬ 
ντή της Διεύθυνσης Αστυνομικού Προσωπικού του Υπουργείου Δη¬ 
μόσιας Τάξης». 

Ο ΠΡΟΪΣΤΑΜΕΝΟΣ ΤΟΥ ΚΛΑΔΟΥ 
ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΤΟΥ ΥΠΟΥΡΓΕΙΟΥ ΔΗΜ. ΤΑΞΗΣ 

Έχοντας υπόψη τις διατάξεις: 

1. Του άρθρου 32 του Ν. 1481/1984, όπως τροποποιήθηκε με την 
παρ. 7 του άρθρου 1 του Ν. 1590/1986. 

2. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης», αποφασίζουμε: 

Καταργείται η υπ’ αριθ. 7004/6/1α από 1.3.1990 απόφαση του 
Προϊσταμένου του Κλάδου Διοικητικής Υποστήριξης «Μεταβίβαση του 
δικαιώματος υπογραφής “Με εντολή Προϊσταμένου Κλάδου Διοικητι¬ 
κής Υποστήριξης” στο Διευθυντή της Διεύθυνσης Αστυνομικού Προσω¬ 
πικού του Υπουργείου Δημόσιας Τάξης» (ΦΕΚ τεύχος Β'/161/ 
15.3.1990). 

Η απόφαση αυτή να δημοσιευθεί στην Εφημερίδα της Κυβερνήσεως. 

(Εγκρίθηκε από τον Υπουργό Δημόσιας Τάξης στις 30.4.1992). 

Αθήνα, 15 Απριλίου 1992 

Ο Προϊστάμενος 

Αντιστράτηγος ΑΛ. ΚΟΝΤΟΓΙΑΝΝΗΣ 

-♦- 

Αριθ. 3996 (10) 

Τροποποίηση άδειας ιδρύσεως και λειτουργίας της μικτής Ιδιωτικής 
Κλινικής «Άγιοι Ανάργυροι» στο Νομό Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 

Με τη 3996/5.5.92 απόφαση της Νομάρχου Αργολίδας, που εκδό- 
θηκε σύμφωνα με τις διατάξεις*των άρθρων 2 και 22 του Π.Δ. 247/91 
και 3200/55, τροποποιήθηκε η Ζ/5038/21.6.73 απόφασή μας και 
εγκρίνεται η συνέχιση της λειτουργίας της μικτής Ιδιωτ. Κλινικής 
«Άγιοι Ανάργυροι» οδός Δαναού 42, στο Άργος, στο όνομα της Πανα¬ 
γιώτας Μπιτζή του Εμμανουήλ. 

Ως επιστημονικοί Δ/ντές των Τμημάτων Χειρουργικού και Μαιευτι- 
κού-Γυναικολογικού ορίζονται οι ιατροί Ανδρ. Πραξιτέλους και Αθανά¬ 
σιος Λυκάκης, αντίστοιχα. 

Η παρούσα να δημοσιευθεί στην Εφημερίδα της Κυβερνήσεως. 

Ναύπλιο, 5 Μαΐου 1992 

Η Νομάρχης 

ΑΛΕΞ. ΒΑΚΑΛΟΓΛΟΥ 

Αριθ. 10869 (11) 

Σύσταση θέσης οδηγού αυτοκινήτου στο 16ο Α.Σ. Κλειτορολευκασίας 
Ν. Αχαΐας. 

0 ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την αριθ. 6/92 νομότυπη απόφαση του Διοικητικού Συμβουλίου 
του 16ου Α.Σ. Κλειτορολευκασίας «περί σύστασης θέσης οδηγού απορ/ 
φόρου του Συνδέσμου». 

2. Τις διατάξεις του άρθρου 26 του Ν. 1832/89. 

3. Το γεγονός ότι πράγματι ο Σύνδεσμος έχει ανάγκη από ένα οδηγό 
δεδομένου ότι έχει προμηθευτεί απορριμματοφόρο αυτοκίνητο για την 
αντιμετώπιση του προβλήματος της καθαριότητας των δεκατριών (13) 
κοινοτήτων που μετέχουν στο Σύνδεσμο, αποφασίζουμε: 

Εγκρίνουμε τη σύσταση μιας (1) θέσης υπαλλήλου αδιαβάθμητου 
κλάδου ΔΕ οδηγού αυτοκ/του στο 16ο Α.Σ. Κλειτορολευκασίας. 

Η παρούσα να δημοσιευθεί στην Εφημερίδα της Κυβερνήσεως. 

Πάτρα, 20 Απριλίου 1992 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. Ζ. 3204 (12) 

Παραχώρηση έκτασης στην Κοινότητα Ρίου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν,Δ. 
532/70 και των διαταγμάτων που εκδόθηκαν την 28.5.1955 και την 
23.11.1956 σε εκτέλεση αυτού όπως συμπληρώθηκαν με το Ν. 532/ 
70. 

2. Τις διατάξεις του Β.Δ/τος 709/70 «περί καθορισμού των διατη- 
ρουμένων υπέρ του Υπουργού Γεωργίας και των Περιφερειακών Αρχών 
κ.λπ. αρμοδιοτήτων». 

3. Τις διατάξεις του άρθρου 7 του Ν. 431/68 όπως αντικαταστάθη- 
καν με τις διατάξεις του άρθρου 6 του Ν. 994/79. 

4. Τη με αριθ. 18/1991 απόφαση του Κοιν. Συμβουλίου Ρίου με το 
οποίο η Κοινότητα Ρίου ζητά την παραχώρηση κατά πλήρη κυριότητα 
του με αριθ. 17 τεμαχίου, της οριστικής διανομής του έτους 1938 (ανα¬ 
μόρφωση 1966) του αγροκτήματος Ρίο Πατρών, συνολικής έκτασης 
χιλίων επτακοσίων εξήντα δύο (1762) τ.μ. 

5. Τόμε αριθ. 129672/16.5.1991 έγγραφο του Υπουργείου Γεωρ¬ 
γίας με το οποίο συμφωνεί με την παραχώρηση αυτή. 

6. Το με αριθ. 3/12.3.1992 πρακτικό του Νομαρχιακού Συμβου¬ 
λίου που γνωμοδότησε για την παραχώρηση της παραπάνω έκτασης 
στην Κοινότητα Ρίου για να δημιουργήσει χώρους άθλησης για τις ανά¬ 
γκες των κατοίκων της, αποφασίζουμε: 

Παραχωρούμε στην Κοινότητα Ρίου κατά πλήρη κυριότητα για δη¬ 
μιουργία χώρων άθλησης το με αριθ. 17 τεμάχιο της οριστικής διανο¬ 
μής του έτους 1938 (αναμόρφωση 1966) του αγροκτήματος Ρίο Πα¬ 
τρών, όπως αναγράφεται στον Κτηματολογικό πίνακα και απεικονίζε¬ 
ται στο σχετικό Τοπογραφικό διάγραμμα του Γραφείου Τοπογραφι- 
κής. 

Δεν επιτρέπεται χωρίς προηγούμενη έγκριση της υπηρεσίας μας 
οποιαδήποτε μεταβίβαση της έκτασης αυτής. 

Η απόφαση αυτή τελεί υπό ανάκληση στην περίπτωση που δεν θα εκ¬ 
πληρωθεί ο παραπάνω σκοπός. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 15 Απριλίου 1992 
Ο Νομάρχης 
Ν. ΤΑΓΑΡΗΣ 


Αριθ. Ε.3816 (13) 

Σύσταση Νομικού Προσώπου με την επωνυμία «ΚΟΙΝΟΤΙΚΗ ΒΙ¬ 
ΒΛΙΟΘΗΚΗ ΣΚΡΑ» στην Κοινότητα Σκρα Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 «Δημοτικός και 
Κοινοτικός Κώδικας». 

2. Την 11/1992 απόφαση του Κοινοτικού Συμβουλίου Σκρα, απο¬ 
φασίζουμε: 

1. Συνιστούμε Νομικό Πρόσωπο Δημοσίου Δικαίου (ΝΠΔΔ) με την 
επωνυμία «ΚΟΙΝΟΤΙΚΗ ΒΙΒΛΙΟΘΗΚΗ ΣΚΡΑ» στην Κοινότητα 
Σκρα. 

2. Σκοπός του Νομικού Προσώπου είναι η μόρφωση και η εξύψωση 
του πνευματικού επιπέδου των κατοίκων. 

3. Πόροι αυτού είναι: Ετήσια επιχορήγηση από την Κοινότητα με το 
ποσό των 200.000 δρχ., οι κάθε είδους εισφορές, δωρεές, κληρονομιές 
και κληροδοσίες, κρατικές επιχορηγήσεις. 

4. Η στέγασή του θα γίνει στην αίθουσα του Κέντρου Νεότητας 
της Κοινότητας. 

5. Το Νομικό Πρόσωπο διοικείται από πενταμελές Διοικητικό Συμ¬ 
βούλιο αποτελούμενο από τον εκάστοτε Πρόεδρο της Κοινότητας, ως 
πρόεδρο, δύο Κοινοτικούς Συμβούλους που θα ορίζονται με απόφαση 
του Κ.Σ., τον εκάστοτε Διευθυντή του Δημοτικού Σχολείου και ένα δη¬ 
μότη που θα ορίζεται με απόφαση του Κ.Σ. 

Η θητεία του Διοικητικού Συμβουλίου ακολουθεί την Κοινοτική πε¬ 
ρίοδο. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Κιλκίς, 29 Απριλίου 1992 
Ο Νομάρχης 

ΙΩΑΝΝΗΣ ΕΜΜΑΝΟΥΗΛΙΔΗΣ 

-Φ- 

Αριθ. 6754 (14) 

Σύσταση ίδιου Νομικού Προσώπου στην κοιν. Πλάτσας Ν. Μεσσηνίας 
με την επωνυμία «Σχολική Επιτροπή Γυμνασίου Πλάτσας». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: (α) των παραγρ. 8-15 του άρθρου 5 του Ν. 1894/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και (β) του άρθρου 187 του δημοτικού και κοι¬ 
νοτικού κώδικα (Π.Δ. 323/89). 

2. Την αριθ. 8/92 απόφαση του Κοινοτικού Συμβουλίου Πλάτσας 
του Νομού Μεσσηνίας, για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Πλάτσας του Νομού Μεσσηνίας ίδιο 
Νομικό Πρόσωπο με την επωνυμία «Σχολική Επιτροπή Γυμνασίου 
Πλάτσας». 

2. Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών κ.λπ. 

β) Η αμοιβή των καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία, για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Τρεις (3) Κοινοτικούς Συμβούλους, 
γ. Τον εκάστοτε Δ/ντή του Γυμνασίου. 

δ. Τον εκάστοτε εκπρόσωπο του Συλλόγου Γονέων και Κηδεμόνων, 
ε. Τον εκπρόσωπο της μαθητικής κοινότητας του Γυμνασίου. 

Τα μέλη με στοιχεία β-ε ορίζονται από το Κοινοτικό Συμβούλιο. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

Το Διοικητικό Συμβούλιο εκλέγει τον Αντιπρόεδρο και Γραμμα¬ 
τέα. 

5. Πάροι του Νομικού Προσώπου είναι: 

α. Ετήσια επιχορήγηση της Κοινότητας Πλάτσας. 
β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 29 Απριλίου 1992 
Ο Νομάρχης 

ΝΙΚ. ΠΑΠΑΔΟΠΟΤΛΟΣ 

- 4 -- 

Αριθ. Γ Ε 2464 (15) 

Μεταβίβαση κοινοχρήστων εκτάσεων στην Κοινότητα Κορινού Ν. Πιε¬ 
ρίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ. 532/70 «περί διοικητικής αποκεντρώ- 
σεως» και του σε εκτέλεση τούτου εκδοθέντος 709/70 Β.Δ. «περί καθο¬ 
ρισμού των διατηρουμένων υπέρ του Υπουργού Γεωργίας αρμοδιοτή¬ 
των». 

2. Τις διατάξεις των άρθρων 164 και 197 του Αγροτικού Κώδικα. 

3. Το αριθμ. 472/13.3.92 έγγραφο της Κοινότητας Κορινού με το 
οποίο ζητά την μεταβίβαση κοινόχρηστης έκτασης της Ο.Δ. 1928 και 
Σ.Δ. 1932 και 1949 αγρ/τος Κορινού έκτασης 63.000 τ.μ. περίπου. 

4. Το σχετικό τοπογραφικό διάγραμμα της τοπογραφικής Υπηρεσίας 
Ν. Πιερίας. 

5. Σχετική εισήγηση της Δ/νσης Γεωργίας Ν. Πιερίας, αποφασί¬ 
ζουμε: 

Μεταβιβάζουμε κατά πλήρη νομή και κυριότητα και άνευ καταβολής 
τιμήματος ή άλλης αποζημιώσεως στο Νομικό Πρόσωπο της Κοινότη¬ 
τας Κορινού τις παρακάτω κοινόχρηστες εκτάσεις του αγρ/τος Κορι- 
νού, όπως αυτές περιγράφονται και απεικονίζονται στους αντίστοιχους 
κτηματολογικούς πίνακες και διαγράμματα: 

1. 1129Α τεμάχιο έκτασης 25.225 τ.μ. 

2. 1129Β τεμάχιο έκτασης 15.000 τ.μ. 

3. 1628Β τεμάχιο έκτασης 17.000 τ.μ. 

4. 1293Α τεμάχιο έκτασης .5.653 τ.μ. 

5. 1293Ε τεμάχιο έκτασης 375 τ.μ. 

Η κυριότητα επί των παραπάνω τεμαχίων αποκτάται από την Κοινό¬ 
τητα Κορινού από της μεταγραφής της παρούσης απόφασης στο Υποθη- 
κοφυλάκειο Κατερίνης μετά τη δημοσίευσή της στην Εφημερίδα τςη Κυ¬ 
βερνήσεως με φροντίδα της Κοινότητας Κορινού. 

Η μεταβίβαση των παραπάνω εκτάσεων τελεί υπό τους όρους και πε¬ 
ριορισμούς των διατάξεων του άρθρου 15 του Ν.Δ. 216/73. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 5 Μαΐου 1992 

Ο Νομάρχης 
ΜΙΛΤ. ΚΑΝΩΤΑΣ 


Αριθ. 6028 (16) 

Διόρθωση κτηματολογικών στοιχείων και ανάκληση της 31256/57 
απόφασης Νομάρχη Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Την υπ’ αριθ. ΕΣ/1533/23.2.90 απόφασή μας, με την οποία 
ανατέθηκαν στο Δ/ντή Γεωργίας, ορισμένα από τα καθήκοντά μας. 

2) Τις διατάξεις του άρθρου 9 παρ. 1 περ. β’του Ν.Δ. 1189/72. 

3) Τα κτηματολογικά στοιχεία της οριστικής διανομής έτους 1936 
του αγρ/τος Σερρών, στα οποία το υπ’ αριθ. 1366 τεμάχιο, με έκταση 
153.425 τ.μ. φέρεται ως χέρσο - κοινό, το δε υπ’ αριθ. 1368 τεμάχιο, 
με έκταση 1.825 τ.μ. παραχωρήθηκε στο Σχολικό Ταμείο του 20ου 
Δημοτικού Σχολείου. 

4) Την υπ’ αριθ. 31256/10.7.57 απόφασή μας, με την οποία το υπ’ 
αριθ. 1366 τεμάχιο του αγρ/τος Σερρών, μεταβιβάσθηκε κατά κυριό¬ 
τητα στο Δήμο Σερρών. 

5) Την αίτηση του Μαυρόπουλου Μιλτιάδη του Χαρ/μπους, κατοί¬ 
κου Σερρών, με την οποία ζητάει την διόρθωση των κτηματολογικών 
στοιχείων του ανωτέρω αγρ/τος. 

6) Τον υπ’ αριθ. 3297/3.1.92 οριστικό τίτλο κυριότητας, που εκδό- 
θηκε από την Κτηματική Υπηρεσία - Κτήμα ΔΑΠ Σερρών, με τον οποίο 
παραχωρήθηκε στον αιτούντα Μιλτιάδη Μαυρόπουλο του Χαρ/μπους, 
οικόπεδο έκτασης 890 τ.μ. κειμένου στην πόλη των Σερρών. 

Η έκταση αυτή, όπως προκύπτει από το υπ’ αριθ. 2672/20.4.92 
έγγραφο του Γραφείου Τοπ/κής Σερρών, εμπίπτει κατά 179 τ.μ. στο 
υπ’ αριθ. 1366 τεμάχιο, κατά 405 τ.μ. στο 1368 και η υπόλοιπη 
έκταση στο υπ’ αριθ. 943 τεμάχιο, που είναι χαρακτηρισμένο πόλη Σερ¬ 
ρών. 

Επειδή η έκταση αυτή, κατά τον χρόνο της οριστικής διανομής δεν 
ανήκε στην κατηγορία των διοικουμένων από το Δημόσιο, ως διαδόχου 
της πρώην Επιτροπής Αποκαταστάσεως Προσφύγων (Ε.Α.Π.), ούτε 
προέρχεται από απαλλοτριώσεις ιδιοκτησιών, για να είναι δυνατή η διά¬ 
θεσή της σε ακτήμονες ή ο χαρακτηρισμός της, ως κοινόχρηστης, όπως 
στην προκειμένη περίπτωση συνέβηκε, αλλά ήταν έκταση διοικούμενη 
από το Υπουργείο Οικονομικών - Κτηματική Υπηρεσία Τμήμα ΔΑΠ, 
από το οποίο ως προαναφέρεται πουλήθηκε στον αιτούντα Μαυρόπουλο 
Μιλτιάδη του Χαρ/μπους (αριθ. τίτλου 3297/3.1.92). Πρόκειται επο¬ 
μένως, περί εσφαλμένης καταχώ ρησης και ανεξάρτητα του χρόνου πα¬ 
ρέλευσης, είναι όχι μόνο επιτρεπτή αλλά και επιβεβλημένη η διόρθωση 
των στοιχείων της ως άνω διανομής, ως προς τα προαναφερόμενα τε¬ 
μάχια, κατ’ εφαρμογή της διάταξης του άρθρου 9 παρ. 1 περ. β' του 
Ν.Δ. 1189/72. 

Επειδή ολόκληρο το υπ’ αριθ. 1366 τεμάχιο ολικής έκτασης 
153.425 τ.μ. μεταβιβάσθηκε κατά πλήρη νομή, χρήση και κυριότητα 
στο Δήμο Σερρών, με την υπ’ αριθ. 31256/57 απόφασή μας, επιβάλλε¬ 
ται η ανάκληση της ανωτέρω απόφασης και μόνο ως προς το σημείο που 
αφορά τμήμα 179 τ.μ. αφού πρόκειται περί έκτασης, που δεν ήταν της 
μορφής του άρθρου 164 του Αγροτικού Κώδικα, αλλά ανταλλάξιμη 
διαχειριζόμενη από την Υπηρεσία Ανταλλαξίμου περιουσίας. 

Επειδή ολόκληρο το υπ’ αριθ. 1368 τεμάχιο, έκτασης 1.825 τ.μ. 
παραχωρήθηκε στο Σχολικό ταμείο του 20ου Δημοτικού Σχολείου Σερ¬ 
ρών, με την υπ’ αριθ. 35145/18.7.70 απόφασή μας, επιβάλλεται η 
ανάκληση και αυτής της απόφασης και μόνο ως προς το σημείο που 
αφορά τμήμα 405 τ.μ. αφού και αυτή δεν ήταν έκταση διαχειριζόμενη 
από την Υπηρεσία μας, αλλά ανταλλάξιμη διαχειριζόμενη από την ίδια 
ως άνω Υπηρεσία, αποφασίζουμε: 

Βάσει του άρθρου 9 παρ. 1 περ. Β' του Ν.Δ. 1189/72, διορθώνουμε 
τα κτηματολογικά στοιχεία της οριστικής διανομής έτους 1936 του 
αγρ/τος Σερρών. 

Διαχωρίζουμε έκταση 179 τ.μ. από το υπ, αριθ. 1366 κοινόχρητο 
τεμάχιο, συνολικής έκτασης 153.425 τ.μ. υπέρ του Μαυρόπουλου Μιλ¬ 
τιάδη του Χαρ/μπους, κατοίκου Σερρών, βάσει του υπ’ αριθ. 3297/ 
3.1.92 τίτλου κυριότητας, του Τμήματος ΔΑΠ Σερρών, του Υπουρ¬ 
γείου Οικονομικών. 

Διορθώνουμε την υπ’ αριθ. 35145/18.7.70 απόφασή μας και εξαι¬ 
ρούμε της παραχώρησης, προς το Σχολικό Ταμείο του 20ου Δημοτικού 
Σχολείου Σερρών, έκταση 405 τ.μ. από το υπ’ αριθ. 1368 τεμάχιο, συ¬ 
νολικής έκτασης 1.825 τ.μ. υπέρ του ανωτέρω και βάσει του ίδιου ως 
άνω τίτλου κυριότητας. 

Ανακαλούμε μερικά την υπ’ αριθ. 31256/57 απόφασή μας και εξαι- 

ρούμε της μεταβίβασης της κυριότητας στο Δήμο Σερρών, έκταση 179 
τ.μ. από το υπ, αριθ. 1366 κοινόχρηστο τεμάχιο, συνολικής έκτασης 
153.425 τ.μ. 

Οι ανωτέρω μεταβολές επέρχονται, διότι η έκταση αυτή, κατά το 
χρόνο της οριστικής διανομής, όπως αναφέρεται και στο σκεπτικό αυτής 
της απόφασης, δεν διαχειρίζονταν κατά τις διατάξεις της εποικιστικής 
νομοθεσίας, αλλά εξουσία επ’ αυτής, είχε μόνο το Τμήμα ΔΑΠ της Κτη¬ 
ματικής Υπηρεσίας του Υπουργείου Οικονομικών, που είχε δικαίωμα 
από το Νόμο και την μεταβίβασε στον ανωτέρω. 

Οι υπόλοιπες εκτάσεις από τα υπ’ αριθ. 1366 και 1368 τεμάχια, πα¬ 
ραμένουν με το ίδιο νομικό καθεστώς που έχουν. 

Το διαχωρισμό των ανωτέρω εκτάσεων και τη σύνταξη ειδικού δια¬ 
γράμματος μεταβολών, αναθέτουμε στο Γραφείο Τοπ/κής Σερρών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 20 Απριλίου 1992 

Με εντολή Νομάρχη 
Η Διευθύντρια 

I. ΓΑΒΡΙΗΛΙΔΟΥ 

- 4 - 

Αριθ. 9096 (17) 

Σύσταση Νομικού Προσώπου στο Δήμο Υπάτης Ν. Φθιώτιδας με την 
επωνυμία «Σχολική Επιτροπή Β/θμιας Εκπαίδευσης του Δήμου 
Υπάτης». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις: (α) την παραγρ. 8-15 του άρθρου 5 του Ν. 1854/ 
90 «Για την Ακαδημία Αθηνών και άλλες εκπαιδευτικές διατάξεις» (Α' 
110) και (β) του άρθρου 187 του Δημοτικού και Κοινοτικού Κώδικα 
(Π.Δ. 323/89) (Α' 146). 

2. Την 99/91 απόφαση του Δημοτικού Συμβουλίου Υπάτης του Νο¬ 
μού Φθιώτιδας για σύσταση Σχολικής Επιτροπής, αποφασίζουμε: 

1. Συνιστούμε στο Δήμο Υπάτης του Νομού Φθιώτιδας ίδιο Νομικό 
Πρόσωπο με την επωνυμία «Σχολική Επιτροπή Β/θμιας Εκπ/σης που 
περιλαμβάνει τις σχολικές μονάδες του Γυμνασίου Λυκείου Υπάτης. 

2. Σκοπός του Νομικού Προσωπικού είναι: 

α) Η διαχείριση των πιστώσεων που διατίθενται δια τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
Σχολικών Μονάδων με! έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο με την επωνυμία Σχολική Επιτροπή διοικεί- 
ται από Ιίμελές Διοικητικό Συμβούλιο, αποτελούμενο από: 

α) Ένα (1) Δημοτικό Σύμβουλο, ως Πρόεδρο, 
β) Δύο (2) Δημοτικούς Συμβούλους και δύο (2) κατοίκους, ως μέλη, 
γ) Τους εκάστοτε Διευθυντές των Σχολικών Μονάδων της εκπαίδευ¬ 
σης για την οποία γίνεται η παρούσα σύσταση Νομικού Προσώπου. 

δ) Τους εκάστοτε Προέδρους των Συλλόγων γονέων και κηδεμόνων 
των αναφερομένων εκπαιδεύσεων. 

ε) Τους εκάστοτε Προέδρου ή εκπροσώπους των αναφερομένων μα¬ 
θητικών μονάδων. 

4. Η θητεία των μελών του Δ.Σ. ακολουθεί τη δημοτική περίοδο. 

5. Το Διοικητικό Συμβούλιο εκλέγει αντιπρόεδρο και γραμματέα του 
Νομικού Προσώπου. 

6. Πόροι του Νομικού Προσώπου είναι: 

α) Η μηνιαίως κατά τον παρόντα χρόνο εισφορά του Δήμου του 12% 
των 2/3 της τακτικής επιχορήγησης, όπως προβλέπεται από τις διατά¬ 
ξεις του ισχύοντος άρθρου 25 του Ν. 1828/89 αναλογικά σύμφωνα με 
τον αριθμό μαθητών, αφού υφίσταται και δεύτερο Νομικό Πρόσωπο, ή 
σύμφωνα με την εκάστοτε νομοθεσία επιχορήγησης σε περίπτωση τρο¬ 
ποποίησης του Ν. 1828/89 στο άρθρο 25. Γίνεται μνεία ότι ανάλογη 


εισφορά θα έχουν και οι Ο.Τ.Α. και οι όμορες Κοινότητες των οποίων οι 
μαθητές φοιτούν σε Σχολικές Μονάδες του Δήμου μας και σύμφωνα με 
τις κείμενες διατάξεις (παρ. 3 άρθ. 25 του Ν. 1828/89) η τακτική επι¬ 
χορήγηση πραγματοποιείται - υπολογίζεται επί του πληθυσμιακού δε¬ 
δομένου απογραφών. 

β) Η ετήσια επιχορήγηση του Κράτους. 

γ) Οι προαιρετικές επιχορηγήσεις των Ο.Τ.Α. της έδρας και των 
ομόρων Κοινοτήτων, δεδομένου ότι το 12% των 2/3 της τακτικής οι¬ 
κονομικής ενίσχυσης, θεωρείται υποχρεωτική. 

δ) Κάθε είδους εισφορές, δωρεές, κληρονομιές, κληροδοσίες κ.λπ. 

ε) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

στ) Πρόσοδοι από την περιουσία του. 

ζ) Πρόσοδοι από την περιουσία του ακίνητη-κινητή. 

η) Περιουσία από δωρεές ημεδαπών και Ελλήνων αποδήμων. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή ως και σε Τράπεζες, Ν.Π.Δ.Δ. και Ν.Π.Ι.Δ. από τον Πρό¬ 
εδρο και όταν αυτός απουσιάζει ή κωλύεται από τον Αντιπρόεδρο, ή τον 
ορισθησόμενο δι’ αποφάσεως του Διοικητικού Συμβουλίου. 

Η παρούσα να δημοσιευθεί στην Εφημερίδα της Κυβερνήσεως. 

Λαμία, 13 Απριλίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

-♦- 

Αριθ. ΕΣ 4417 (18) 

Τροποποίηση της ΕΣ 14636/89 απόφασης Νομάρχη Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 5 παρ. 8-15 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 

2. Την αριθμ. ΕΣ 14636/89 απόφασή μας που αφορά σύσταση 
ΝΠΔΔ με την επωνυμία «Κοινοτική Σχολική Επιτροπή Δημοτικού» 
στην Κοινότητα Τροπαιούχου. 

3. Την αριθμ. 11/92 απόφαση του Κοιν. Σ/λίου Τροπαιούχου που 
αφορά τροποποίηση της αριθμ. 24/89 ομοίας για σύσταση ΝΠΔΔ με 
την επωνυμία «Κοινοτική Σχολική Επιτροπή Δημοτικού» στην Κοινό¬ 
τητα Τροπαιούχου, αποφασίζουμε: 

Τροποποιούμε την αριθμ. ΕΣ 14636/89 απόφασή μας που αφορά 
σύσταση ΝΠΔΔ στην Κοινότητα Τροπαιούχου με την επωνυμία «Κοινο¬ 
τική Σχολική Επιτροπή Δημοτικού» ως προς την επωνυμία αυτού η 
οποία ορίζεται σε «Σχολική Επιτροπή Δημοτικού και Νηπιαγω¬ 
γείου». 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 22 Απριλίου 1992 

Ο Νομάρχης 
ΜΙΧΑΗΛ ΖΩΓΡΑΦΟΣ 

- ♦- 

Αριθ. Ε.Κ. 125 (19) 

ΑΠΟΦΑΣΗ 

της 107ης 15.5.1992 Συνεδρίασης 
της Επιτροπής Κεφαλαιαγοράς 
Αύξηση μελών Δ.Σ. της εταιρείας «ΕΠΕΝΔΥΣΗ Α.Χ.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθεσίας για τα 
Χρηματιστήρια και άλλες διατάξεις». 

2. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις, εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις». 

3. Την από 23.4.1992 αίτηση της εταιρείας. 

4. Την απόφαση της 65ης/9.1.91 Συνεδρίασης της Επιτροπής Κε¬ 
φαλαιαγοράς περί της σύστασης της «ΕΠΕΝΔΥΣΗ Α.Χ.Ε.». 

5. Την εισήγηση της Αγγ. Πετρουλάκη, αποφασίζει ομόφωνα: 

Εγκρίνει τον ορισμό του Ιωάννη Δημόπουλου ως νέο μέλος του Δ.Σ. 

της «ΕΠΕΝΔΥΣΗ Α.Χ.Ε.». 

Το Δ.Σ. της εταιρείας θα διαμορφωθεί ως εξής: 

1. Τσαμπαρλής Δημήτριος 

2. Δουβαράς Γεώργιος 

3. Ρέντζης Διονύσιος 

4. Δημόπουλος Ιωάννης 
δ.Ποθουλάκης Νικήτας 

Η παρούσα να δημοσιευθεί στην Εφημερίδα της Κυβερνήσεως. 

15 Μα'ί'ου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- ♦- 

Αριθ. 15342 (20) 

Αυτοδίκαιη σύσταση θέσεων μεταφερθέντων υπαλλήλων στο ΤΕΒΕ με 
σχέση εργασίας Ιδιωτικού Δικαίου Αορίστου Χρόνου. 

Με την 15342/1.4.1992 διαπιστωτική πράξη του Διοικητού του 
Ταμείου Ασφαλίσεως Επαγγελματιών και Βιοτεχνών της Ελλάδος δια¬ 
πιστώνεται η αυτοδίκαια σύσταση των παρακάτω θέσεων μεταφερθέ¬ 
ντων υπαλλήλων στο ΤΕΒΕ με σχέση εργασίας Ιδιωτικού Δικαίου Αορί¬ 
στου Χρόνου και ειδικότητα ως εξής: 
α. 24 θέσεις ΔΕ Διοικητικού-Λογιστικού 
β. 3 θέσεις Γενικών Καθηκόντων 
γ. 1 θέση ΥΕ Εργάτου 

Οι παραπάνω προσωρινές θέσεις καταργούνται αυτοδικαίως μόλις 
κενωθούν με οποιονδήποτε τρόπο. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 1 Απριλίου 1992 

Ο Διοικητής 
ΚΩΝ. ΚΟΝΤΟΣ 

-♦- 

Αριθ. Α4-1021 (21) 

ΑΓΟΡΑΝΟΜΙΚΗ ΔΙΑΤΑΞΗ 15 

Βαμβακερά ή λινά τραπεζομάντηλα σε εστιατόρια και λοιπά παρόμοια 
καταστήματα. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1550/85 «Κυβέρνηση και Κυβερνητικά Όργανα», όπως 
ισχύει. 

2. Το Π.Δ. 397/88 «Οργανισμός του Υπουργείου Εμπορίου», όπως 
ισχύει. 

3. Το Ν.Δ. 136/46 «Περί Αγορανομικού Κώδικος», όπως ισχύει. 

4. Την Α.Δ. 14/89 «Περί κωδικοποιήσεως Αγορανομικών διατά¬ 
ξεων, που εκδόθηκαν μέχρι 16.2.89», όπως ισχύει. 

5. Το άρθρο 191 του Κεφαλαίου 11 της Α.Δ. 14/89, όπως ισχύει. 

6. Τα αιτήματα των ενδιαφερομένων και τις συνθήκες της αγοράς 
και 


7. Την αναβάθμιση των παρεχομένων υπηρεσιών προς το κατανα¬ 
λωτικό κοινό, από εστιατόρια και λοιπά παρόμοια καταστήματα. 

8. Την αριθ. Υ.1630/1991 κοινή απόφαση του Πρωθυπουργού και 
του Υπουργού Εμπορίου, για τη μεταβίβαση αρμοδιοτήτων, αποφασί¬ 
ζουμε: 

Άρθρο 1 

Οι υποπαράγραφοι ιδ, ι, δ, δ και β των παραγράφων 1, 2, 3, 4 και 5 
αντίστοιχα, του άρθρου 191 του Κεφαλαίου 11 της Α.Δ. 14/89, όπως 
ισχύουν, αντικαθίστανται ως ακολούθως: 

ιδ) Τραπεζομάντηλα και πετσέτες, καλής ποιότητας βαμβακερά ή 
λινά και απολύτως καθαρά, προκειμένου για κέντρα διασκέδασης, 
εστιατόρια, ταβέρνες, ψητοπωλεία και λοιπά παρόμοια καταστήματα, 
πλην των εστιατορίων που λειτουργούν με το σύστημα της αυτοεξυπηρέ¬ 
τησης (δείί-δει-νΐοβ). 

ι) Τραπεζομάντηλα και πετσέτες, καλής ποιότητας βαμβακερά ή 
λινά και πολύ καθαρά, προκειμένου για κέντρα διασκέδασης, εστιατό¬ 
ρια, ταβέρνες, ψητοπωλεία και λοιπά παρόμοια καταστήματα, πλην 
των εστιατορίων που λειτουργούν με το σύστημα της αυτοεξυπηρέτησης 
(δεΙί-δεΓνϊεε). 

δ) Έπιπλα, σκεύη και σερβίτσια, καλής κατασκευής και κατάστασης, 
τραπεζομάντηλα και πετσέτες, βαμβακερά ή λινά και πολύ καθαρά, 
προκειμένου για κέντρα διασκέδασης, εστιατόρια, ταβέρνες, ψητοπω¬ 
λεία και λοιπά παρόμοια καταστήματα πλην των εστιατορίων που λει¬ 
τουργούν με το σύστημα της αυτοεξυπηρέτησης (δβΐί-δβηάοβ). 

δ) Έπιπλα, σκεύη και σερβίτσια, ανάλογα. Τραπεζομάντηλα, βαμ¬ 
βακερά ή λινά και πολύ καθαρά, προκειμένου για κέντρα διασκέδασης, 
εστιατόρια, ταβέρνες, ψητοπωλεία και λοιπά παρόμοια καταστήματα 
πλην των εστιατορίων που λειτουργούν με το σύστημα αυτοεξυπηρέτη¬ 
σης (δείί-δει-νίοε). Οι πετσέτες μπορεί να είναι χάρτινες. 

β) Έπιπλα, σκεύη και σερβίτσια ανάλογα. Τραπεζομάντηλα, βαμβα¬ 
κερά ή λινά, και πολύ καθαρά, προκειμένου για εστιατόρια, ταβέρνες, 
ψητοπωλεία και λοιπά παρόμοια καταστήματα πλην των εστιατορίων 
που λειτουργούν με το σύστημα αυτοεξυπηρέτησης (δβΐί-δεηΐοε). Οι 
πετσέτες μπορεί να είναι και χάρτινες. 

Άρθρο 2 

Με την έναρξη ισχύος της παρούσας διάταξης καταργούνται οι Αγο- 
ρανομικές Διατάξεις 23/90 και 7/91. 

Άρθρο 3 

Οι παραβάτες των διατάξεων της παρούσας, που ισχύει σε όλη την 
Επικράτεια από την επόμενη της ανακοίνωσής της στον ημερήσιο τύπο, 
διώκονται και τιμωρούνται, σύμφωνα με τις διατάξεις του Αγορανομι- 
κού Κώδικα, που ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1992 

Ο ΥΦΥΠΟΥΡΓΟΣ 

Β. ΜΑΝΤΖΩΡΗΣ 




_ ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ [ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


α) Για το Τεύχος Α' 

Δρχ. 

13.000 

β) 

» »* 

» Β' 

» 

23.000 

Υ) 

» » 

» Γ' 

» 

7.000 

δ) 

» » 

» Δ' 

» 

22.000 

ε) 

» » 

» Αναπτυξιακών Πράξεων 

» 

15.000 

στ) 

» » 

» Ν.Π.Δ.Δ. 

» 

7.000 

ζ) 

» » 

» ΠΑΡΑΡΤΗΜΑ 

» 

4.000 

η) 

» » 

» Δελτ. Εμη.& Βιομ. Ιδ. 

» 

7.000 

θ) 

» » 

» Αν. Ειδικού Δικαστηρίου 

» 

2.000 

ι) 

» » 

» Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















